《挽欧阳夫人许氏二首》
宋代·黄公度

断机贻子训，截发具宾盘。
异数行开邑，他乡忽盖棺。
薤歌春日晚，萱树北堂寒。
萧瑟青门道，莱衣泪不乾。

作者简介：黄公度（1109～1156）字师宪，号知稼翁，莆田（今属福建）人。绍兴八年进士第一，签书平海军节度判官。后被秦桧诬陷，罢归。除秘书省正字，罢为主管台州崇道观。十九年，差通判肇庆府，摄知南恩州。桧死复起，仕至尚书考功员外郎兼金部员外郎，卒年四十八，著有《知稼翁集》十一卷，《知稼翁词》一卷。